Արամ MP3

**Արամ Ավետիքի Սարգսյան** (), ավելի հայտնի է որպես **Արամ MP3**, հայ երգիչ-երգահան, հումորիստ, շոումեն և դերասան։ 2014 թվականի մայիսին Դանիայի մայրաքաղաք Կոպենհագենում ներկայացնելով Հայաստանը Եվրատեսիլ 2014 երգի մրցույթում իր «Not Alone» երգով՝ զբաղեցրել է 4-րդ հորիզոնականը։

## Վաղ կյանք
Արամ Ավետիքի Սարգսյանը ծնվել է 1984 թվականի ապրիլի 5-ին Երևանում։ Դեռ մանկուց նա ներգրավված է եղել մի շարք երգչախմբերում և թատերական ներկայացումներում։ Թեև նա միշտ երազել է մեծ բեմի մասին, սակայն ընտրել է դեղագործի մասնագիտությունը՝ ավարտելով Երևանի պետական բժշկական համալսարանը։

## Կարիերա
Ուսանողական տարիներին Արամը մասնակցում էր «ՈւՀԱ» հումորային ծրագրի շոուներին։ 2006 թվականին Արամը դառնում է «32 ատամ» հումորային ակումբի անդամը, որտեղ էլ իր գործընկերներից մեկը՝ Վահագն Գրիգորյանը, նրան անվանել է MP3, և նա որոշում է դարձնել այն իր բեմական կեղծանունը։ 2007 թվականին Արամը ճանաչվում է հաղթող «Հանրային հեռուստաընկերության» «2 աստղ» մրցույթում։
[250px|thumbnail|Արամը կատարում է իր «[Not Alone» երգը Եվրատեսիլ 2014-ի բեմում]]
Համագործակցելով «Շանթ» հեռուստաընկերության հետ՝ նա վարել է այդ հեռուստաընկերության «Իքս-Ֆակտոր», «Հայ Սուպերսթար», «Իմ անունն է», «10-ի ուժը» և այլ նախագծեր։ Արամը հանդիսացել է «Վիտամին ակումբ» հումորային նախագծի անդամ, որը հեռարձակվում էր յուրաքանչյուր շաբաթ «Շանթ» հեռուստաընկերությամբ։ «Հանրային հեռուստաընկերությունում» Գարիկ Պապոյանի հետ վարել է «Լավ երեկո» հաղորդումը։ Նա նույնիսկ եղել է «Վելո MP3»-ի հաղորդավար, որտեղ ինքը հեծանիվով բացահայտում էր Հայաստանի չբացահայտված վայրերը։

### Եվրատեսիլ 2014 երգի մրցույթ

2013 թվականի դեկտեմբերի 31-ին «Հանրային հեռուստաընկերության» Ամանորյա գլխավոր ծրագրի ընթացքում հայտարարվեց, որ ներքին ընտրությամբ Արամն ընտրվել է Եվրատեսիլ 2014 երգի մրցույթում Հայաստանի ներկայացուցիչ։ Փետրվարի 21-ին հայտնի դարձավ, որ Եվրատեսիլում Հայաստանը ներկայացնելու համար Հանրային հեռուստաընկերությունը 75 երգ է ստացել հայ և արտասահմանյան երգահաներից, սակայն նրա երգը հայտնի կդառնա մարտ ամսին։ Մարտի 14-ին հայտարարվում է, որ մրցույթում Արամը կատարելու է «Not Alone» երգը։ Մայիսի 6-ին Կոպենհագենի «B&W Hallerne» արենայում անցկացված Եվրատեսիլ 2014 թվականի առաջին կիսաեզրափակչի քվեարկությունից հետո Արամը հեռուստադիտողի և ժյուրիի քվեարկության արդյունքում 4-րդ հորիզոնականով անցնում է եզրափակիչ փուլը։ Մայիսի 10-ին մրցույթի եզրափակիչ փուլի քվեարկության արդյունքում նա զբաղեցնում է 4-րդ հորիզոնականը՝ 174 միավորով։

## Անձնական կյանք
2008 թվականին Արամը ամուսնացել է Աննա Մարգարյանի հետ։ 2011 թվականի հունիսին զույգը ունեցել է իրենց առաջնեկին, որդու անունը Առնո են դրել։ Մյուս որդին՝ Դավիթը լույս աշխարհ է եկել 2017 թվականի հոկտեմբերին։ 2022 թվականին լույս աշխարհ է եկել նրանց աղջիկը՝ Շողերը։

## Սկավառակագրություն
### Սինգլներ

*«Positive» (Շպռոտի հետ) (2008)
*«Shine» (2013)
*«If I Tried» (2013)
*«Just Go On» (2013)
*«Not Alone» (2014)
*«Help» (2014)
*«Magic» (2014)
*«You're My Sunshine» (2015)
*«Ասա» (2016)
*«Դաշտերով» (Իվետա Մուկուչյանի հետ) (2017)
*«Սկսում ենք» (3.33-ի հետ) (2017)
*«Ալաբալանիցա» (2019)
*«Հանինա» (2019)
*«Կուզես» (2019)
*«Հերիք Եղավ» (2020)
*«Հերոս տղերք» (Արամեի, Արաբո Իսպիրյանի, Միհրան Ծառուկյանի, Մկրտիչ Արզումանյանի և Արսեն Սաֆարյանի հետ) (2020)
*«Քոչարի» (3.33-ի հետ) (2020)
*«Թամզարա» (Գուրգեն Դաբաղյանի հետ) (2021)
*«Սիրո Նվեր» (Սոնա Ռուբենյանի հետ) (2021)
*«Мир Спешит к Добру» (Սոնա Ռուբենյանի, Էրիկ Կարապետյանի, Անի Վարի, Մարիամ Մերաբովաի, Լիլիթ Հովհաննիսյանի և Մարգարիտա Պոզոյանի հետ) (2021) 
*«Արև» (Սարո Թովմասյանի հետ) (2021)
*«Կհամոզեմ» (2021)
*«Սիրո հասակ» (2021)
*«Քնել չկա» (2022)
*«Ռեքվիեմ» (Ֆորշի հետ) (2022)
*«Նոր տարի» (2022)
*«Լսիր» (2023)
*«Դեպի բարձունք» (2023)
*«Ամառ է Երևանում» (Գարիկ Մարտիրոսյանի հետ) (2023)
*«Շատ ապրես, Երևան» (2023)
*«Առաջ-առաջ հայեր» (2023)
*«Հոլի պես» (2023)
*«Գալիս ես» (2023)
*«Երևի» (2024)
*«Փոքրիկ» (2024)
*«Սենց բան չկա» (2024)
*«Մի սովորական տղա» (2025)
*«Պարավ յարս» (2025)

## Ֆիլմագրություն

## Ծանոթագրություններ

Կատեգորիա:21-րդ դարի երգիչներ
Կատեգորիա:Եվրատեսիլ 2014 երգի մրցույթի մասնակիցներ
Կատեգորիա:Կեղծանուններ
Կատեգորիա:Հայ դերասաններ
Կատեգորիա:Հայ երգահաններ
Կատեգորիա:Հայ երգիչներ
Կատեգորիա:Հայ կիթառահարներ
Կատեգորիա:Հայ կոմպոզիտորներ
Կատեգորիա:Հայ հումորիստներ
Կատեգորիա:Հայաստանի մասնակիցները Եվրատեսիլ երգի մրցույթում